**ROMÂNIA**

**JUDEȚUL SATU MARE**

**CONSILIUL LOCAL AL**

**COMUNEI ORAȘU NOU**

**HOTĂRÂREA**

**Nr. 34/2021**

**privind aprobarea volumului de masă lemnoasă și a modului de valorificare a masei lemnoase prevăzut a se recolta din fondul forestier proprietate publică**

**a comunei Orașu Nou, pentru anul 2021**

Consiliul Local al comunei Orașu Nou, județul Satu Mare, întrunit în ședință extraordinară convocată de îndată, în data de 15.06.2021;

Având în vedere:

- adresa nr. 494 din 07.06.2021 primită de la Ocolul Silvic Codrii Sătmarului, înregistrată la Primăria comunei Orașu Nou cu nr. 3040/08.06.2021, privind posibilitatea anuală de recoltare a masei lemnoase pentru anul 2021;

-referatul de aprobare al d-lui primar, înregistrat sub nr. 3104/14.06.2021;

-raportul de specialitate al Serviciului financiar, achiziții publice și autorizarea desfășurării activității de transport local, înregistrat sub nr. 3105/14.06.2021;

- avizul Comisiei de specialitate din cadrul Consiliului local;

Luând act de prevederile art. 59 din Legea nr. 46/2008 privind Codul silvic, republicată, cu modificările și completările ulterioare;

În conformitate cu prevederile art 1, art. 4 alin. 1 și 2, art. 5 alin. 1 lit. a-i, alin. 2, art. 6 și art. 52 din Regulamentul de valorificare a masei lemnoase din fondul forestier proprietate publică, aprobat prin Hotărârea Guvernului nr. 715/2017, cu modificările și completările ulterioare;

In temeiul dispoziţiilor art. 129 alin. 1, alin.2 lit.c, alin. 14 , art. 139 alin. 3 lit. g și art. 196 alin. 1 lit. a, din Ordonanţa de Urgenţă nr. 57/2019 privind Codul administrativ, cu modificările și completările ulterioare;

**HOTĂRĂȘTE**

**Art. 1**. Se aprobă volumul de masă lemnoasă prevăzut a se recolta în anul 2021 din fondul forestier proprietate publică a comunei Orașu Nou, în volum total de 1479 mc/an, după cum urmează:

* produse principale – 609 mc/an;
* produse secundare – 605 mc/an;
* produse de igienă (dacă este cazul) – 265 mc/an.

**Art. 2.** Se aprobă modul de valorificare a masei lemnoase din fondul forestier proprietate publică a comunei Orașu Nou ca ”masă lemnoasă pe picior”( prin licitație publică) – 979 mc sau ca ”masă lemnoasă fasonată la drum auto” (regie proprie Ocolul Silvic Codrii Sătmarului sau prestator de servicii de exploatare forestieră) – 500 mc.

**Art. 3**. Cu ducerea la indeplinire a prezentei se incredințează primarul comunei Orașu Nou și Ocolul Silvic Codrii Sătmarului.

**Art. 4**. Prezenta se va comunica: Instituției Prefectului – Județul Satu Mare, primarului comunei Orașu Nou, Serviciului financiar, achiziții publice și autorizarea desfășurării activității de transport local și Ocolului Silvic Codrii Sătmarului și se va publica pe site-ul instituției.

Orașu Nou la 15.06.2021

Președinte de ședință Contrasemnează,

Dumitru TORZ Secretar general,

Sonia - Teodora Stan

*nr. total al consilierilor în funcție: 13*

*nr. total al consilierilor prezenți: 11*

*nr. total al consilierilor absenți: 2*

*nr. total al consilierilor care participă la dezbateri și la vot: 10*

*voturi pentru: 10*

*voturi împotrivă: 0*

*abțineri: 0*